b'\n_START_ARTICLE_\nGay and Lesbian Kingdom of the Coral Sea Islands\n_START_SECTION_\nHistoria\n_START_PARAGRAPH_\n14. kes\xc3\xa4kuuta 2004 ryhm\xc3\xa4 australialaisia homo- ja lesboaktivisteja vaati omakseen Australialle kuuluvaa ryhm\xc3\xa4\xc3\xa4 Korallimeren saaria. He pystyttiv\xc3\xa4t sinne sateenkaarilipun ja julistivat alueen eronneen Australiasta. Er\xc3\xa4s ryhm\xc3\xa4n j\xc3\xa4senist\xc3\xa4, Dale Parker Anderson (syntynyt 1965), julistettiin Homojen ja lesbojen kuningaskunnan hallitsijaksi nimell\xc3\xa4 Dale I. Valtion perustamisen kerrottiin olevan protesti sille, ett\xc3\xa4 Australian parlamentti oli kielt\xc3\xa4ytynyt hyv\xc3\xa4ksym\xc3\xa4st\xc3\xa4 samaa sukupuolta olevien parien avioliittoa._NEWLINE_Vuodesta 2005 australialaisten julistama kuningaskunta on ajautunut kiistoihin muiden homojen ja lesbojen itsem\xc3\xa4\xc3\xa4r\xc3\xa4\xc3\xa4misoikeutta ajavien ryhmien kanssa. T\xc3\xa4llaisia ovat amerikkalaiset Gay and Lesbian Commonwealth Kingdom, jota johtaa Jaix Broox, ja Unified Gay Tribe, jota johtavat Bill Freeman ja Enrique P\xc3\xa9rez, sek\xc3\xa4 alkuper\xc3\xa4lt\xc3\xa4\xc3\xa4n saksalainen, Victor Zimmermannin johtama Gay Homeland Foundation. Koska yksik\xc3\xa4\xc3\xa4n kilpailevista ryhmist\xc3\xa4 ei ole vaatinut omakseen Homojen ja lesbojen kuningaskunnan Korallimeren saaria, kyse lienee l\xc3\xa4hinn\xc3\xa4 siit\xc3\xa4, kuka on homojen ja lesbojen vapautusliikkeen "legitiimi" edustaja._NEWLINE_Yksik\xc3\xa4\xc3\xa4n valtio ei ole tunnustanut Homojen ja lesbojen kuningaskunnan itsen\xc3\xa4isyytt\xc3\xa4. Alueelle ei liioin ole syntynyt asutusta, koska saarella ei ole juomakelpoista vett\xc3\xa4 eik\xc3\xa4 my\xc3\xb6sk\xc3\xa4\xc3\xa4n ruokaa. Kuningaskunnan omakseen vaatimat Korallimeren saaret ovat siis edelleen asumattomia.'